O‘ZBEKISTON RESPUBLIKASI HUDUDIGA IMPORT QILINADIGAN TOVARLARGA NISBATAN QO‘ShILGAN QIYMAT SOLIG‘INI HISOBLAB ChIQARISh VA TO‘LASh TARTIBI TO‘G‘RISIDAGI YO‘RIQNOMAGA O‘ZGARTIRISh KIRITISh HAQIDA

O‘zbekiston Respublikasining Soliq va Bojxona kodekslariga, shuningdek O‘zbekiston Respublikasining “Davlat bojxona xizmati to‘g‘risida”gi Qonunining 7-moddasiga muvofiq qaror qilamiz:
 1. O‘zbekiston Respublikasi Moliya vazirligi va Davlat bojxona qo‘mitasi tomonidan 2002-yil 23-yanvardagi 27, 02/8-2-sonli qarori bilan tasdiqlangan O‘zbekiston Respublikasi hududiga import qilinadigan tovarlarga nisbatan qo‘shilgan qiymat solig‘ini hisoblab chiqarish va to‘lash tartibi to‘g‘risidagi yo‘riqnomaning (2002-yil 15-aprel, ro‘yxat raqami 1124 — Normativ hujjatlar axborotnomasi, 2002-yil, 7, 14-son; 2003-yil, 4-son; O‘zbekiston Respublikasi qonun hujjatlari to‘plami 2004-yil, 10-son, 123-modda; 2005-yil, 5-6-son, 49-modda) 8-band “m” kichik bandi quyidagi tahrirda bayon etilsin:
 “m) dori-darmon (veterinariya preparatlari) vositalari va tibbiyot (veterinariya) uchun mo‘ljallangan buyumlar, shuningdek dori-darmon vositalari va tibbiyot (veterinariya) buyumlarini ishlab chiqarish uchun olib kirilayotgan xomashyo”.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.